Robert Roy MacGregor (Rob Ruadh MacGriogair en gaelico escocés), a sobén conoixito en anglés como Rob Roy (traducción d'o gaelico escocés Raibeart Ruadh, Roberto o Royo) u como Red MacGregor, ye un heroe d'o folklore escocés y d'a resistencia escocesa contra os britanicos, naixito en Glengyle (condato de Sruighlea, Reino d'Escocia) o 7 de marzo de 1671 y muerto en Both Chuidir (condato de Sruighlea, Reino d'Escocia) o 28 d'aviento de 1734. Perteneixeba a o Clan MacGregor (u clan MacGriogair en gaelico escocés), y ye conoixito popularment por a novela Rob Roy, de Walter Scott, publicata en 1817. Tamién se fació una cinta sobre a suya vida, Rob Roy, dirichita por Michael Caton-Jones (1995) a on o suyo presonache yera interpretato por Liam Neeson.